**TERMENI DE REFERINȚĂ**

**pentru selectarea unui trainer/companie care va realiza un program intensiv**

 **de formare pentru liderii vârstnici**

**Denumirea proiectului:** „Consolidarea participării vârstnicilor din Moldova în procesul decizional”
**Termenul-limită de aplicare:** **19.09.2025**

**1. Informații generale**

Proiectul „Consolidarea participării vârstnicilor din Moldova în procesul decizional” este implementat de **AO ,,CASMED’’**, în parteneriat cu Universitatea de Stat „Alecu Russo” din Bălți, autoritățile publice locale și Rețeaua Națională a Seniorilor Activi din Moldova (RNSAM).

Proiectul se desfășoară în perioada **01 septembrie 2025 – 31 martie 2026**, în 10 raioane (Edineț, Fălești, Rîșcani, Drochia, Glodeni, Ocnița, Strășeni, Ungheni, Șoldănești și Sângerei), cu suportul financiar al **Uniunii Europene** în cadrul programului **INSPIRĂ Moldova**.

Scopul proiectului este consolidarea participării civice a persoanelor vârstnice prin mecanisme structurate și sustenabile, care să asigure reprezentarea eficientă a acestora în procesele decizionale la nivel local și național.

**2. Obiectivul contractării**

Selecția unui trainer/a unei echipe de traineri sau a unei companii specializate, care să dezvolte și să livreze un **program intensiv de formare de 3 zile** pentru un grup de **30 de lideri comunitari vârstnici**. Programul va contribui la dezvoltarea competențelor în domeniul participării civice, pledoariei, bugetării participative și comunicării cu autoritățile locale și centrale.

Perioada estimată de desfășurare a instruirii este **luna octombrie 2025**, iar locația va fi determinată ulterior.

**3. Sarcini și responsabilități**

| **Domeniu** | **Responsabilități principale** |
| --- | --- |
| Elaborarea programului | **Dezvoltarea unui curriculum de 3 zile, axat pe:** • participare civică și drepturile persoanelor vârstnice • bugetare participativă • comunicare instituțională • tehnici de advocacy • egalitate de șanse și participare publică • leadership feminin și comunitar. **Crearea agendei detaliate și a materialelor didactice (manuale, fișe de lucru, prezentări).** |
| Livrarea formării | - Facilitarea sesiunilor pentru cei 30 de participanți, prin metode interactive și participative în luna octombrie. - Asigurarea unui mediu de învățare incluziv și adaptat nevoilor vârstnicilor. |
| Evaluare și raportare | - Elaborarea și aplicarea instrumentelor de evaluare pre- și post-formare. - Colectarea feedback-ului și analiza rezultatelor. - Ghidarea participanților în elaborarea planurilor de advocacy. - Redactarea și expedierea raportului final al instruirii. |

**4. Livrabile**

| **Livrabile** | **Descriere** |
| --- | --- |
| Programul de formare | Un program de formare dezvoltat și livrat, adaptat nevoilor grupului țintă. |
| Plan de advocacy | Un plan de acțiuni pentru o campanie de advocacy, elaborat de către participanți. |
| Vârstnici instruiți | Un număr de 30 de persoane vârstnice instruite și pregătite să se implice activ în comunitățile lor. |
| Raport final | Un raport detaliat care să cuprindă informații despre desfășurarea programului, participare, rezultatele evaluării și recomandări. |

**5. Criterii de eligibilitate (condiții minime, obligatorii)**

Pentru a fi eligibili, persoanele aplicante (trainer individual, echipă sau companie) trebuie să îndeplinească cumulativ următoarele condiții:

* Studii superioare relevante (ex. științe sociale, educație, comunicare, drept, administrație publică).
* Minimum 3 ani de experiență în livrarea de instruiri pentru adulți. Experiența cu grupuri vulnerabile sau cu vârstnici este un avantaj.
* Experiență în elaborarea de agende, materiale de formare și instrumente de evaluare.
* Cel puțin 2 contracte/proiecte similare finalizate (formare în advocacy, leadership comunitar, comunicare).

**6. Conținutul ofertei**

Oferta va include obligatoriu următoarele documente:

* **Scrisoare de intenție:** Prin care se exprimă interesul și disponibilitatea.
* **Propunere tehnică**: Care va detalia metodologia propusă, structura agendei de 3 zile, metodele de lucru și de evaluare, și modul de adaptare a programului la nevoile specifice ale vârstnicilor.
* **Propunere financiară**: Trebuie prezentată în MDL sau EUR și trebuie să includă o structură detaliată a costurilor. **Serviciile vor fi facturate cu aplicarea cotei TVA 0%,**
* **CV-ul/Profilul companiei**: Care să includă experiența relevantă.
* **Referințe:** Cel puțin două recomandări din partea unor beneficiari anteriori.
* **Alte documente justificative**: Certificate, publicații sau materiale dezvoltate anterior, dacă sunt disponibile.
	+ 1. **Criterii de evaluare**

Propunerile vor fi evaluate pe baza următoarelor criterii:

* Experiența relevantă a aplicantului: 30%.
* Calitatea propunerii metodologice: 40%.
* Prețul propus: 20%.
* Recomandări și referințe: 10%.

**8. Modalitatea de transmitere a ofertelor**

Ofertele vor fi expediate prin e-mail la **comunicare.casmed@gmail.com**sau depuse pe suport de hârtie la adresa: AO ,,CASMED’’, mun. Bălți, str. Mircea cel Bătrân 81, of. 51.

**Termen limită de depunere a ofertelor: 19 septembrie 2025.**

**9. Date de contact**

Persoană responsabilă: **Anastasia Selivestru**
Telefon: **067700250**
E-mail: comunicare.casmed@gmail.com

*Această acțiune este realizată cu suportul financiar al Uniunii Europene în cadrul proiectului INSPIRĂ Moldova. Conținutul acesteia reprezintă responsabilitatea exclusivă a proiectului „Consolidarea participării vârstnicilor din Moldova în procesul decizional”, finanțat de Uniunea Europeană. Conținutul publicației aparține AO „CASMED” și nu reflectă în mod neapărat viziunea Uniunii Europene.*